Sang Pencinta

Sang Pencinta merupakan album studio solo ke-8 oleh penyanyi dan penulis lagu Malaysia, M. Nasir, dikeluarkan pada 16 Mei 2006 oleh Warner Music Malaysia.

Dirakamkan selepas kejayaan album Phoenix Bangkit (2001), Sang Pencinta mempunyai pengaruh pop rock dengan pelbagai elemen muzik termasuk Brit Pop berbanding album terdahulu. Tiga lagu dalam album ini dikeluarkan sebagai single: "Juwita... (Citra Terindah)", "Tujuh Nafas Lagi" dan "Sang Pencinta". Ia menjadi kejayaan komersial dan telah memenangi 2 daripada 7 pencalonan di Anugerah Industri Muzik ke-14.

Penerbitan
Selepas kali terakhir muncul dengan album keenam, Phoenix Bangkit yang meraih kejayaan komersial pada 2001, M. Nasir mula mengumpul material terbaru untuk apa yang akan dikenali sebagai Sang Pencinta, yang dipilih sebagai tajuk album. Ia pada mulanya menggunakan tajuk tentatif, M. Nasir 2006. Untuk album ini, M. Nasir ketengahkan karya muzik yang berbeza berbanding yang pernah dihasilkan untuk album terdahulu. Rakaman album ini mengambil masa tiga tahun untuk disiapkan kerana kesibukan jadual kerja M. Nasir dengan menyiapkan album penyanyi lain di samping berlakon dan merakamkan album runut bunyi.

Antara pemuzik handalan yang mencurahkan tenaga dalam album ini ialah Yazit Ahmad, Ujang Exists, Jay Jay, Nan, Rafie, Nafie Spider, Zul Mahat, Firdaus, Sashi, Irwandi dan Aie'z Quest. Fadzli Fauzy, Fauzi Marzuki, Roslan Aziz, Peter Chong dan Zairie bertindak sebagai jururakam dan juruadun. Kulit album direka bentuk oleh Nizam Rahmat, dengan fotografi disediakan oleh Bustamam Mokhtar.

Keluaran dan sambutan
Sang Pencinta dikeluarkan pada 16 Mei 2006 hingga kejayaan komersial. Asalnya, album dijadualkan akan dikeluarkan pada 28 Mac, bagaimanapun ia dikeluarkan secara rasmi pada 16 Mei. Sesi pradengar album ini diadakan pada Februari 2006 di ibu pejabat Luncai Emas di Sungai Buloh, Selangor, tiga bulan sebelum pelancaran rasmi album. Sang Pencinta menjadi kejayaan komersial apabila ia berjaya terjual sebanyak 12,000 unit. Untuk mempromosikan album ini, M. Nasir mengadakan sesi bertemu peminat di Tower Records, KLCC pada 24 Jun. "Juwita... (Citra Terindah)" dikeluarkan sebagai single pertama dengan muzik video dibintangi oleh Rozita Che Wan sebagai watak tajuk. Rozita dipilih selepas pasukan penerbitan muzik video "Juwita" melihat gambarnya di majalah URTV.

Ulasan kritis
Album ini menerima ulasan positif daripada pengkritik muzik. Daryl Goh dari The Star dalam ulasannya mengenai album ini berkata: "...Sang Pencinta, yang dijadikan sebagai album Melayu moden tunggal, ialah penghargaan kepada kemampuan manusia yang tidak diragukan lagi untuk melancarkan rakaman meriah yang memelihara warisan muziknya". Menurut satu ulasan dari Harian Metro, susunan muzik dalam Sang Pencinta "agak ringkas, mudah didengar serta memiliki bunyian yang segar, menarik, unik dan sedap didengar".

Senarai runut

Tenaga kerja
Kredit diperoleh daripada catatan media album.

Penyanyi dan pemuzik
 M. Nasir - vokal (trek 1–10), vokal latar (trek 4 dan 5)
 Irwandi - vokal latar (trek 1, 2, 3, 6, 7, 8, 9 dan 10)
 Aie'z Quest - vokal latar (trek 1, 2, 3, 6, 7, 9 dan 10), kugiran latar (trek 8)
 Nan - gitar elektrik (trek 1, 3, 5, 6, 7, 9, 10), gitar akustik (trek 1)
 Nafie Spider - gitar elektrik (trek 2, 4 dan 8)
 Rafie - gitar akustik (trek 4), mandolin (trek 4)
 Jay Jay - bes (trek 1–10)
 Yazit Ahmad - dram (trek 1 dan 10)
 Ujang - dram (trek 2, 3, 4, 5, 6, 8 dan 9)
 Zul Mahat - keyboard (trek 1, 2, 3, 4, 5, 7, 8 dan 10)
 Firdaus - keyboard (trek 6, 7 dan 8)

Teknikal
 Darnie - A&R, penyelaras
 Keon - A&R, penyelaras
 Aida - karya seni, penyunting imej
 Raskuz - karya seni, penyunting imej
 Nizam Rahmat - konsep reka bentuk
 M. Nasir - penerbit
 Arab - penerbit eksekutif
 Fauzi Marzuki - rakaman, mastering
 Bustamam Mokhtar - fotografi
 Achik - promosi
 Aida - promosi
 Ida - promosi
 Liza - promosi
 MC - promosi
 Roslan Aziz - pengadun
 Zairie - pengadun
 Peter Chong - pengadun
 Fadzli Fauzy - rakaman
 Studio Ronggeng - studio rakaman, adunan
 Fauzi Marzuki Productions - mastering

Sejarah keluaran
NegaraTarikh keluaranFormatLabelMalaysia16 Mei 2006CD, kaset, muat turun digital, media penstriman, Warner Music Malaysia

Anugerah dan pencalonan
 Tahun Anugerah  Kategori Penerima/Karya tercalon Keputusan  2007 Anugerah Juara Lagu ke-21 Pop Rock "Juwita... (Citra Terindah)"   Anugerah Industri Muzik ke-14 Persembahan Vokal Lelaki Terbaik Di Dalam Album  Sang Pencinta   Rakaman Album Terbaik  Album Pop Rock Terbaik  Album Terbaik  Lagu Terbaik "Tujuh Nafas Lagi"  "Sang Pencinta"  "Juwita"  Anugerah Planet Muzik 2007 Album Terbaik Sang Pencinta  

Rujukan

Pautan luar
 Sang Pencinta di Discogs
 Sang Pencinta di Last.fm

Kategori:Album 2006
Kategori:Album Malaysia tahun 2006
Kategori:Album M. Nasir